**ZÁPIS č. 9**

**Z RIADNEHO ZASADNUTIA SPRÁVNEJ RADY TASR**

**24. septembra 2019 so začiatkom o 15.00 h**

**Prítomní členovia Správnej rady:** Jozef Tuhovčák, Ladislav Mikuš, Alena Klepochová , Árpád Korpás, Peter Mestický

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

---------------------------------------------------------------------------------------------------------------------------------------------------

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Jozef Tuhovčák. Konštatoval, že rada je uznášaniaschopná, navrhol program zasadnutia a dal o ňom hlasovať.

**Program:**

1. **TASR na trhu agentúrnych informácií - situácia a vývoj.**
2. **Rôzne : Informácia o projekte 75. výročia SNP v TASR.**

**UZNESENIE č. 22/2019:**

Členovia SR TASR schválili program zasadnutia:

ZA: 5 PROTI: 0 ZDRŽAL SA: 0

**Uznesenie bolo prijaté.**

**----------------------------------------------------------------------------------------------------------------------------------------------------**

**1. TASR na trhu agentúrnych informácií - situácia a vývoj**

GR predstavil postavenie TASR na agentúrnom trhu. TASR je verejnoprávna inštitúcia, ktorá poskytuje služby verejnosti v oblasti spravodajstva. Na plnenie úloh vo verejnom záujme má príspevok od štátu. Väčšiu časť svojho rozpočtu si musí zarobiť predajom svojich produktov.

GR informoval o online a offline produktoch a jednotlivých klientoch. Uviedol porovnania výkonnosti TASR a iných agentúr. Pomenoval princípy cenotvorby produktov TASR.

GR predstavil SR TASR inovovaný cenník produktov a služieb TASR. Prezentoval systém koeficientov, ktoré majú vniesť jasné parametre do cenotvorby pre rôznych odberateľov.

Informoval o spracovanom obchodnom postupe, ktorý sa bude uskutočňovať v priebehu celého budúceho roka.

Správna rada TASR vzala na vedomie materiál TASR na trhu agentúrnych informácií - situácia a vývoj.

----------------------------------------------------------------------------------------------------------------------------------------------------

**2. Rôzne**

Generálny riaditeľ TASR Vladimír Puchala v rámci bodu Rôzne informoval členov Správnej rady o priestore, ktorý TASR venovala vo svojich materiáloch téme 75. výročia SNP.

Podľa jeho slov *Tlačová agentúra Slovenskej republiky bola jedným z hlavných mediálnych partnerov osláv SNP a v svojom spravodajskom servise i koncových médiách multimediálne zaznamenala všetky podstatné informácie a poskytla pre občanov i odberateľov dostatok informácií a celistvý obraz histórie i osláv SNP. Okrem informácií TASR ponúkla aj celý rad vlastných projektov k tomuto výročiu.*

*TASR zaznamenala výročie prostredníctvom svojich redaktorov na celom Slovensku. Agentúra má v súčasnosti najlepšiu spravodajskú sieť multimediálne vybavených redaktorov na Slovensku. Odberateľmi produktov TASR sú všetky relevantné médiá, informácie o historickom kontexte SNP i o oslavách sa tak dostali k širokému a rôznorodému spektru čitateľov, poslucháčov, divákov, a to doma i v zahraničí. Okrem aktuálnych informácií ponúkla agentúra dlhodobý cyklus o aktivitách partizánskych oddielov na základe archívnych výpovedí. Nosné udalosti boli publikované aj v exportnom servise TASR v jazyku najväčšej národnostnej menšiny na Slovensku – v maďarskom jazyku. Anglický exportný servis priniesol celistvý obraz diania a osláv SNP. Odberateľmi anglického servisu sú hlavne ambasády na Slovensku i v zahraničí.*

*TASR pri príležitosti tohto výročia zhodnotila svoj unikátny archív fotografií a ponúkla médiám i verejnosti pohľad na SNP prostredníctvom dobových fotografií. Výsledkom spolupráce s Múzeom SNP v Banskej Bystrici bola výstava fotografií o fašistami vypálených obciach s názvom Vstali z popola.*

*Fotografie a správy zo spomienkových osláv a ďalších podujatí distribuovala aj na zahraničný mediálny trh. Pri príležitosti osláv výročia vznikli dva tematické seriály a výstava fotografií.*

***75.výročie vypuknutia SNP v TASR***

1. *spravodajský servis*
2. *tematické seriály*
3. *Tablet.TV*
4. *Webové portály*
5. *Výstava fotografií*

Členovia SR TASR sa dohodli na termíne ďalšieho zasadnutia 22. októbra 2019 o 15:00.

Predseda SR TASR J. Tuhovčák v súlade s Rokovacím poriadkom SR TASR ukončil zasadnutie rady.

Bratislava, 24. septembra 2019

Zapísal:

Jozef Tuhovčák v.r.